

**Ādažu novada pašvaldība**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gaujas iela 33A, Ādaži, Ādažu pag., Ādažu novads, LV-2164, tālr. 67997350, e-pasts dome@adazi.lv

PROJEKTS uz 19.01.2022.

vēlamais datums izskatīšanai IKSS: 02.02.2022.

domē: 23.02.2022.

sagatavotājs un ziņotājs: A.Kalvāne

APSTIPRINĀTI

ar Ādažu novada pašvaldības domes 2022. gada 23. februāra sēdes lēmumu (protokols Nr.X, Y. §)

SAISTOŠIE NOTEIKUMI

Ādažos, Ādažu novadā

2022. gada 23. februārī Nr.

**Kārtība bērnu reģistrēšanai un uzņemšanai 1. klasē Ādažu novada** **pašvaldības vispārējās izglītības iestādēs**

*Izdoti saskaņā ar likuma “*[*Par pašvaldībām*](http://likumi.lv/ta/id/57255-par-pasvaldibam)*”15. panta pirmās daļas 4. punktu, 43. panta trešo daļu, un Izglītības likuma 17. panta 1. daļu*

**I. Vispārīgie jautājumi**

1. Saistošie noteikumi nosaka bērnu reģistrācijas un uzņemšanas kārtību mācību uzsākšanai 1. klasē Ādažu novada pašvaldības vispārējās izglītības iestādēs.
2. Šie noteikumi attiecas uz bērna likumiskajiem pārstāvjiem - vecākiem vai personu, kas īsteno bērna aizgādību (turpmāk visi kopā saukti “vecāki”), kuri vēlas reģistrēt bērnu izglītības iestādes 1. klasē.
3. Vecāki piesaka bērnu pamatizglītības ieguves uzsākšanai tajā kalendārajā gadā, kad bērnam aprit septiņi gadi.
4. Pamatojoties uz ģimenes ārsta atzinumu par bērna veselības stāvokli un psiholoģisko sagatavotību bērns var sākt pamatizglītības ieguvi vienu gadu vēlāk, bet saskaņā ar vecāku vēlmi - vienu gadu agrāk.
5. Šajos noteikumos noteiktie mēneši un datumi attiecas uz katru kārtējo gadu.
6. Balstoties uz izglītības iestādes ieteikuma, pašvaldības dome līdz 1. martam nosaka atveramo 1. klašu skaitu un izglītojamo maksimālo skaitu klasē.
7. Izglītības iestāde nodrošina vecākiem iespēju saņemt informāciju par tajā īstenotajām izglītības programmām, klašu skaitu un skolēnu maksimālo pieļaujamo skaitu klasē.

**II. Bērnu uzņemšanas kārtība**

1. Bērnu uzņemšana izglītības iestādēs notiek šādā prioritārā secībā:
	1. Ādažu novada administratīvajā teritorijā deklarētie bērni, kuru vismaz viena vecāka deklarētā dzīvesvieta ir tajā Ādažu novada pagastā, kurā atrodas vecāka izvēlētā prioritārā izglītības iestāde;
	2. Ādažu novada administratīvajā teritorijā deklarētie bērni, kuru vismaz viena vecāka deklarētā dzīvesvieta ir Ādažu novada administratīvajā teritorijā;
	3. cita novada administratīvajā teritorijā deklarētie bērni iesniegumu reģistrācijas secībā, kuru brāļi un māsas apgūst pamatizglītības programmu konkrētā izglītības iestādē, un ja ir izpildīti 8.1. un 8.2. punkta noteikumi.
	4. cita novada administratīvajā teritorijā deklarētie bērni iesniegumu reģistrācijas secībā, ja ir izpildīti 8.1. un 8.2. punktu noteikumi.
2. Pieteikšanos uzņemšanai 1. klasē uzsāk marta pirmajā darba dienā un pabeidz līdz maija pēdējai darba dienai.
3. Piesakot bērnu mācību uzsākšanai izvēlētās izglītības iestādes 1. klasē, vecāki iesniedz izglītības iestādes direktoram adresētu iesniegumu (pielikumā), uzrādot bērna dzimšanas apliecību vai personu apliecinošu dokumentu un vecāka personu apliecinošu dokumentu. Ar drošu elektronisko parakstu parakstītu iesniegumu var nosūtīt arī elektroniski uz izglītības iestādes oficiālo e-pasta adresi.
4. Bērni uz vietu 1. klasē tiek reģistrēti iesniegumu iesniegšanas secībā katras izglītības iestādes reģistrā (turpmāk – reģistrs) atbilstoši izglītības programmām. Iesniegumus, kas iesniegti saskaņā ar 8.3. punktu, reģistrē atsevišķi.
5. Pašvaldības dzimtsarakstu nodaļa līdz 5. jūnijam pārbauda, vai iesniegumos norādītā bērna un vismaz viena no vecākiem deklarētā dzīvesvieta ir Ādažu novada administratīvajā teritorijā. Ja tiek konstatēta neatbilstība, izglītības iestāde veic izmaiņas reģistrā atbilstoši 11. punktam.
6. Izglītības iestāde līdz 10. jūnijam informē vecākus par bērna uzņemšanu izglītības iestādē vai atteikumu, nosūtot informāciju uz iesniegumā norādīto e-pasta adresi. Atteikuma gadījumā norāda iemeslu.
7. Par atteikumu uzņemt izglītības iestādē Ādažu novada administratīvajā teritorijā deklarēto bērnu, izglītības iestādes direktors rakstiski informē pašvaldības Izglītības un jaunatnes nodaļu, kas konsultējas ar bērna vecāku un koordinē vietas piešķiršanu citā izglītības iestādē, kurā ir brīva vieta.
8. Saņemot izglītības iestādes informāciju par bērna uzņemšanu izglītības iestādē, vecāks iesniedz izglītības iestādē šādus dokumentus ne vēlāk, kā līdz augusta pēdējai darba dienai:
	1. izziņu par pirmsskolas izglītības programmas apguvi un bērna sasniegumu aprakstu (ja ir). Ja bērnam ir ārpus Latvijas izsniegts izglītību apliecinošs dokuments, pievieno lēmumu par izglītības dokumenta atzīšanu. Izziņas neesamība par pirmsskolas izglītības programmas apguvi nav iemesls atteikumam uzņemt bērnu;
	2. bērna medicīnisko karti (veidlapa Nr.026/u) un profilaktiskās potēšanas kartes (veidlapa 063/u) kopiju.
9. Vecāks pēc iespējas ātri informē izglītības iestādi, ja pēc iesnieguma iesniegšanas par bērna uzņemšanu 1. klasē, viņš izvēlas citu izglītības iestādi.

**III. Klašu komplektēšana**

1. Klases komplektē līdz 10. jūnijam.
2. Izglītības iestāde sadala bērnus divās grupās saskaņā ar vecāku izvēlēto pamatizglītības programmu. Katrai izglītības programmai izveido bērnu elektronisko reģistru, atbilstoši 11. punktam.
3. Bērnu sadalīšana paralēlklasēs veic izmantojot datorprogrammu, pēc nejaušas atlases principa, šādā kārtībā:
	1. bērnus sadala klasēs vienlīdzīgā skaitā, iespējami ievērojot zēnu un meiteņu skaita vienādu proporciju;
	2. ja kādā no klasēm paliek brīva vieta, to piešķir 8. punktā noteiktajā kārtībā, nepārsniedzot skolēnu maksimālo noteikto skaitu klasē;
	3. izglītojamo sarakstus izdrukā vienā eksemplārā un ievieto katras klases aploksnē, uz tās norādot mācību gadu un klases kārtas numuru. Aploksnes aizlīmē, apzīmogo ar izglītības iestādes zīmogu, un paraksta Izglītības un jaunatnes nodaļas vadītājs. Aploksnes nodod glabāšanā izglītības iestādes lietvedības sekretāram un ievieto seifā. Aploksnes atver 1. klases skolēnu vecāku kopsapulcē.
4. Izglītības iestāde organizē 1. klases vecāku kopsapulci līdz 15. jūnijam un iepazīstina ar skolēnu sadalījumu paralēlklasēs un mācību procesa organizāciju.
5. Izglītības iestādes direktors ar rīkojumu apstiprina uzņemto skolēnu sarakstus ne vēlāk, kā līdz 31. augustam.
6. Ja izglītības iestāde pēc uzņemšanas termiņa beigām saņem vecāku iesniegumus par uzņemšanu saskaņā ar 8. punktu, izglītības iestādes direktors ar rīkojumu uzņem izglītojamo tajā klasē, kur ir brīva vieta.
7. Izglītības iestādes direktora lēmumu par izglītojamā iekļaušanu vai atteikumu iekļaut reģistrā, kā arī par izglītojamā uzņemšanu vai atteikumu uzņemt izglītības iestādē var apstrīdēt Ādažu novada pašvaldības Administratīvo aktu strīdu komisijā, iesniedzot personīgi vai pa pastu iesniegumu Ādažu Valsts un pašvaldības vienotajā klientu centrā, Gaujas iela 33A, Ādaži, Ādažu pagasts, Ādažu novads. LV-2164, vai Stacijas iela 5, Carnikava, Carnikavas pagasts, Ādažu novads, LV-2163, vai iesniedzot ar drošu elektronisku parakstu parakstītu iesniegumu pašvaldības oficiālajā e-pastā dome@adazi.lv.

**IV. Noslēguma jautājumi**

1. Ar šo noteikumu spēkā stāšanos spēku zaudē:
	1. Ādažu novada domes 2015. gada 13. februāra saistošie noteikumi Nr.10/2015 “Kārtība bērnu reģistrēšanai un uzņemšanai 1. klasē Ādažu vidusskolā”;
	2. Carnikavas novada domes 2018. gada 20. jūnija saistošie noteikumi Nr. SN/2018/16 “Kārtība bērnu reģistrēšanai un uzņemšanai 1. klasē Carnikavas pamatskolā”.

**Pārejas noteikums**

2022. gadā šo noteikumu 9. punktā noteikto pieteikšanos uzņemšanai 1. klasē uzsāk 15. martā.

Pašvaldības domes priekšsēdētājs M.Sprindžuks

Pielikums

Ādažu novada pašvaldības

23.02.2022. saistošajiem noteikumiem Nr. xx

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(izglītības iestādes nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vecāka vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(deklarētās dzīvesvietas adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(faktiskā adrese (ja atšķiras no deklarētās))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kontaktinformācija (e-pasts, tālruņa numurs))

**IESNIEGUMS**

Lūdzu reģistrēt manu meitu/dēlu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1. klasē uz \_\_\_\_\_\_\_\_\_\_\_\_\_\_\_\_\_\_mācību gadu

 (izglītības iestādes nosaukums)

pamatizglītības programmas apguvei.

Programmas kods 2101111 vai 2101121 (vajadzīgo pasvītrot)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Bērna personas kods |  |  |  |  |  |  | - |  |  |  |  |  |

Bērna deklarētās dzīvesvietas adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Faktiskā adrese (ja atšķiras no deklarētās) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Apliecinu, ka** (atzīmēt atbilstošo):

|  |  |
| --- | --- |
|  | bērna deklarētā dzīvesvieta (kopā ar vienu no vecākiem) ir Ādažu novadā |
|  | bērns ir no citas pašvaldības, brālis vai māsa mācās iesniegumā norādītajā izglītības iestādē |
|  | bērna deklarētā dzīvesvieta (kopā ar vienu no vecākiem) nav Ādažu novadā |

Piezīmes/papildus informācija:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iesniegumā norādītās informācijas izmaiņu gadījumā apņemos informēt par to izglītības iestādi.

Piekrītu iesniegumā norādīto datu apstrādei bērnu reģistrēšanai uzņemšanai 1. klasē.

Piekrītu / Nepiekrītu *(vajadzīgo pasvītrot)* bērna fotogrāfiju ievietošanai skolas oficiālajā tīmekļvietnē un uz informācijas stendiem izglītības procesa norišu atspoguļošanai.

Informāciju par izglītojamā uzņemšanu izglītības iestādē vēlos saņemt uz iesniegumā norādīto elektroniskā pasta adresi.

Esmu informēts, ka iesniegumā norādīto personas datu apstrādes mērķis ir nodrošināt procesus bērnu reģistrēšanai un uzņemšanai 1. klasē Ādažu novada pašvaldības vispārējās izglītības iestādēs un datu apstrāde tiek veikta atbilstoši fizisko personu datu aizsardzību regulējošo normatīvo aktu prasībām.

Vecāka paraksts, datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PASKAIDROJUMA RAKSTS**

Ādažu novada pašvaldības 2022. gada 23. februāra saistošajiem noteikumiem Nr.\_\_/2022 “Kārtība bērnu reģistrēšanai un uzņemšanai 1. klasē Ādažu novada pašvaldības vispārējās izglītības iestādēs”

|  |
| --- |
| Paskaidrojuma raksta sadaļas un norādāmā informācija |
| 1. **Projekta nepieciešamības pamatojums.**

Administratīvo teritoriju un apdzīvoto vietu likums (turpmāk - Likums) nosaka, ka ar 2021. gada 1. jūliju Ādažu novadu veido Ādažu pagasts un Carnikavas pagasts, kas nozīmē, ka tiek izveidota jauna publiska persona – Ādažu novada pašvaldība. Likuma pārejas noteikumu 17. punkts nosaka, ka 2021. gada pašvaldību vēlēšanās ievēlētā pašvaldības dome izvērtē novadu veidojošo bijušo pašvaldību pieņemtos saistošos noteikumus un pieņem jaunus saistošos noteikumus. Pašvaldības pilnvarojums izstrādāt saistošos noteikumus izriet no likuma “Par pašvaldībām” 15. panta pirmās daļas 4. punkta un 43. panta trešās daļas, Izglītības likuma 17. panta pirmās daļas un Vispārējās izglītības likuma 31. panta pirmās daļas.Izstrādājot šos saistošos noteikumus (turpmāk – Noteikumi), ņemti vērā Ministru kabineta 2022. gada 11. janvāra noteikumi Nr.11 „Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē”. |
| 1. **Īss projekta satura izklāsts.**

Noteikumi nosaka bērnu reģistrēšanas kārtību Ādažu novada pašvaldības vispārējo izglītības iestāžu 1. klasē, tai skaitā rindas kārtību, kādā izglītojamie tiek nodrošināti ar vietām izglītības iestādes 1. klasē, nosakot prioritāro secību vietas piešķiršanai, kā arī kārtību, kādā tiek komplektētas 1. klases. |
| 1. **Informācija par plānoto projekta ietekmi uz pašvaldības budžetu.**

Noteikumiem nav tiešas ietekmes uz pašvaldības budžetu. |
| 1. **Informācija par plānoto projekta ietekmi uz sabiedrību (mērķgrupām) un uzņēmējdarbības vidi pašvaldības teritorijā.**

Mērķgrupa, uz kuru attiecināms Noteikumu tiesiskais regulējums, ir personas, kuras vēlas, lai viņu bērni tiktu uzņemti pašvaldības vispārējās izglītības iestāžu 1.klasē.Noteikumu tiesiskais regulējums tieši neietekmēs uzņēmējdarbības vidi.  |
| 1. **Informācija par administratīvajām procedūrām.**

Institūcija, kurā privātpersona var vērsties Noteikumu piemērošanā, ir Ādažu novada pašvaldība un pašvaldības vispārējās izglītības iestādes. Noteikumi nosaka administratīvās procedūras un veicamās darbības privātpersonai pakalpojuma saņemšanai.  |
| 1. **Informācija par konsultācijām ar privātpersonām.**

Konsultācijas ar privātpersonām nav notikušas, bet ir ņemta vērā iepriekšējā perioda pieredze un prakse. Noteikumi izstrādāti sadarbībā ar vispārējo izglītības iestāžu direktoriem un darbiniekiem. Pēc Noteikumu projekta un tam pievienotā paskaidrojuma raksta izskatīšanas pašvaldības domes sēdē un publicēšanas pašvaldības oficiālajā tīmekļvietnē [www.adazi.lv](http://www.adazi.lv), saņemto sabiedrības pārstāvju izteikto priekšlikumu vai iebildumu apkopošanas, būtiskākos no tiem, izvērtējot lietderības apsvērumus, paredzēts iekļaut Noteikumos. |

Pašvaldības domes priekšsēdētājs M.Sprindžuks